Lofthus gjennomførte nå en ny runde i bygdene, denne gang så langt som til Kviteseid i Telemark, for å samle folk for å «true øvrigheten til å gjøre rett her i landet, slik at bonden kunne skje rett etter Guds og Kongens lov». 3. desember er han igjen tilbake på Lofthus, nå sammen med en bondehær på 700 mann. Han hadde nå mistet mye av den tidlige karismaen, og flere av de som var sammen med ham mente at han oppførte seg underlig.